གོང་གསལ་ཚན་པ་ལས་རྒྱལ་པོ་ཞིག་ལ་ཆ་མཚོན་ན།འབངས་ཕལ་བ་ལས་ཐུགས་བཀོད་མཛངས་དགོས་པ་དང་།རྒྱལ་པོའི་དབང་ཆ་རང་བཞིན་ངན་ཞིང་ལྐོག་གཡོ་མཆིང་བའི་བློན་པོ་སོགས་ཀྱི་ལག་ཏུ་གཏོད་མི་རུང་ཞིང་།རྒྱལ་པོ་ཉིད་ནི་བསྒྱུར་བར་མ་སླ་སྙན་ཁུང་མཐུག་པར་མཛོདཅེས་པ་ལྟར་གཡེམ་དང་འདོད་ལ་སོགས་པའི་དབང་དུ་སོང་ནས།བུད་མེད་འཕྱོར་མའི་ངག་ལྟར་རྒྱུག་མི་ཉན་པ་གདམས་ནས་དམངས་བཀུར་བསྟོད་འོས་ཀྱི་རྒྱལ་པོའི་མཚན་བཟང་ལ་བརྩོན་དགོས་པ་ཤུགས་སུ་བསྟན།དེ་ལྟར་མ་བགྱིས་ན་ནམ་ཞིག་གི་ཚེ་རྒྱལ་པོའི་གསེར་ཁྲི་ལས་ལྷུང་སྟེ་རང་གི་སྲོག་ཀྱང་ཤོར་ཆེའོ་ཞེས་མངོན་སུམ་འཛེམས་མེད་ཀྱིས་འཇིགས་པའི་སྣང་བ་བཅོས་མིན་ཞིག་སྦྱིན་ནོ།།